b'\n_START_ARTICLE_\nPlaton Ivanovi\xc4\x8d Kablukov\n_START_SECTION_\n\xc5\xbdivljenje\n_START_PARAGRAPH_\n23. januarja 1791 je kot pod\xc4\x8dastnik vstopil v Preobra\xc5\xbeenski polk; leta 1798 je bil povi\xc5\xa1an v zastavnika. Med bitko pri Austerlitzu je bil ranjen in zajet; iz ujetni\xc5\xa1tva se je vrnil leta 1806._NEWLINE_Naslednjega leta se je udele\xc5\xbeil kampanje proti Francozom. 4. februarja 1810 je bil povi\xc5\xa1an v polkovnika in konec naslednjega leta je bil dodeljen ruskemu veleposlani\xc5\xa1tvu v Franciji. Ob pri\xc4\x8detku patriotske vojne je bil pripadnik Konjeni\xc5\xa1kega gardnega polka; za izkazane zasluge v ve\xc4\x8d bitkah je bil 15. septembra 1813 povi\xc5\xa1an v generalmajorja._NEWLINE_10. maja 1814 je bil imenovan za poveljnika Kurlandskega dragonskega polka in po vojni je bil poveljnik ve\xc4\x8d konjeni\xc5\xa1kih brigad. 26. novembra 1823 je postal poveljnik 3. kirasirske divizije, ki je bila nastanjena v Ukrajini._NEWLINE_22. avgusta 1826 je bil povi\xc5\xa1an v generalporo\xc4\x8dnika. Leta 1831 se je udele\xc5\xbeil bojev na Poljskem. 10. aprila 1832 je postal na\xc4\x8delnik voja\xc5\xa1kih ustanov v hersonski in jekaterinoslavski provinci._NEWLINE_15. oktobra 1833 je postal poveljnik 2. rezervnega konjeni\xc5\xa1kega korpusa.'